આ બંને ફિલ્મો રદ થતાં ફિલ્મોત્સવનો આરંભ ભારતીય પેનોરમાની એક અન્ય પ્રયોગશીલ ફિલ્મ ‘પીહુ’ દ્વારા કરવામાં આવી. વિનોદ કાપડી નામના નિર્દેશકની આ ફિલ્મની કથા બે વર્ષની એક બાળકીની આસપાસ વણાયેલી છે. અગાઉ એક ફિલ્મ માટે નેશનલ અવૉર્ડ મેળવનાર વિનોદ કાપડી સ્વયં ‘પીહુ’ ફિલ્મને કારણે ચર્ચામાં છે. ફિલ્મોત્સવનો પ્રારંભ તેમની ફિલ્મથી થવાનો છે એ વાત જાણીને ઉત્સાહ અને ઉત્તેજના અનુભવનાર કાપડીને જો કે એ વાતનું આશ્ચર્ય પણ થયું કે મહદ્ અંશે નેશનલ અવૉર્ડ વિજેતા ફિલ્મથી ફિલ્મોત્સવનો આરંભ થતો હોય છે ત્યારે તેમની ફિલ્મની પસંદગી એ તેમને માટે તો ગૌરવરૃપ ઘટના છે. ‘પીહુ’ ફિલ્મ માત્ર બે વર્ષની બાળકીની કથા નથી બલ્કે એ માત્ર એક બાળકીના પાત્ર આધારિત ફિલ્મ છે. ફિલ્મ મધ્યમવર્ગના પરિવારની કથા કહે છે. કામકાજી માહોલમાં પરિવારના વાલીઓ પરિવારને સમય નથી આપી શકતા. વિનોદ કાપડીનો દાવો છે કે ફિલ્મ જોયા પછી દર્શકોને અહેસાસ થશે કે નાની નાની બાબતોની ઉપેક્ષા કરવાથી તેના થ્રિલર ફિલ્મ ગણાવે છે. તેઓ કહે છે કે વિશ્વ સિનેમામાં ઘણી પ્રયોગશીલ ફિલ્મો બની રહી છે, જેમાં એક કલાકાર હોય, પરંતુ તેમાં મોટા કલાકારોની ભૂમિકા મહત્ત્વની હોય છે. જ્યારે આ કદાચ એવી પહેલી ફિલ્મ હશે જેમાં બે વર્ષની એક બાળકી છે. તેમણે નેશનલ અવૉર્ડ માટે ‘પીહુ’ મોકલી હતી પણ તેને અવૉર્ડ મળ્યો નહીં. અને આમ છતાં ફિલ્મના પ્રારંભમાં રજૂ થવાનું માન તેને મળ્યું. ફિલ્મોત્સવ પછી સામાન્ય દર્શકો પણ આ ફિલ્મને જોઇ શકે અને તેના સામાજિક મેસેજને સમજી શકશે તો વિનોદ કાપડીની મહેનત સાર્થક થશે.